《赋池上落梅呈无文枯厓原道》
元代·张仲深

孤标粲粲傍池台，彷佛含章一镜开。紫竹吹残香影瘦，玉龙战罢甲鳞摧。

鱼惊荇带琼英缀，鸥讶波纹雪片堆。缥缈翠瀛星斗乱，肯随流水出天台。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。